
Valsts ieņēmumu dienesta (turpmāk – VID) ar 2024. gada 11. janvāra rīkojumu Nr.9/f izveidotā iepirkumu komisija (turpmāk – Komisija) ir saņēmusi un izskatījusi ieinteresētā piegādātāja jautājumu par atklāta konkursa “Dzelzceļa kravu kontroles rentgena iekārtas piegāde muitas kontroles punktā „Zilupe””, iepirkuma identifikācijas Nr. FM VID 2024/241/CCEI (turpmāk – Konkurss), nolikumu un vienlaikus ar atbilžu sniegšanu jautājumu iesniedzējam ievieto šo informāciju Elektronisko iepirkumu sistēmā attiecīgā iepirkuma sadaļā.

1. Jautājums 	
“Ņemot vērā nepieciešamo dokumentu apjomu un būvniecības darbu nianses, lūdzam pagarināt pieteikumu iesniegšanas termiņu par 3 nedēļām. Šīs pagarinājums ļautu sagatavot maksimāli precīzāku finanšu piedāvājumu, kas ievērojami samazinātu Pasūtītāja izmaksas”

1. Atbilde
Komisija paskaidro, ka tiks veikti grozījumi Konkursa nolikumā piedāvājuma iesniegšanas un atvēršanas datumos - 1.4.1.1.apakšpunktā skaitļus un vārdus: “2025. gada 21.maija plkst.10.00” aizstāt ar skaitļiem un vārdiem: “2025. gada 11.jūnijam plkst.10.00” un 1.4.2.1.apakšpunktā skaitļus un vārdus: “2025. gada 21. maijā plkst. 14.00” aizstāt ar skaitļiem un vārdiem: “2025. gada 11. jūnijā plkst.14.00”.

2. Jautājums 
“Līguma projekta punktā 5.9. ir noteikts: Pēc Līguma 4.4.6.apakšpunktā noteiktā nodošanas – pieņemšanas akta abpusējas parakstīšanas, bet ne vēlāk kā kopā ar attiecīgo Iekārtas pavadzīmi, Izpildītājs iesniedz Pasūtītājam kredītiestādes vai apdrošināšanas sabiedrības Izpildītāja garantijas laika galvojuma (turpmāk – galvojums) oriģinālu, kam ir jābūt noformētam atbilstoši Līguma 12.pielikumā ietvertajai formai. Šādā gadījumā Pasūtītājs neapmaksā pavadzīmi, kamēr Izpildītājs nav iesniedzis Pasūtītājam Līguma prasībām atbilstošu galvojumu. Galvojuma termiņš ir spēkā visu Līguma darbības laiku. Galvojuma summa ir nosakāma 100 % (simts procentu) apmērā no Iekārtas summas bez PVN. Pasūtītājam ir tiesības pieprasīt Līguma ietvaros atlīdzināt radušos izdevumus Pasūtītājam, ja Izpildītājs nenovērš Sistēmai vai tās daļai radušos defektus garantijas laikā. Komunicējot ar apdrošināšanas kompānijām, secinām, ka izpildīt šo prasību ir neiespējami. Respektīvi - apdrošinātājs nav gatavs uzņemties risku un garantēt 100% galvojuma summu. Lūdzam rast iespēju samazināt galvojuma summu no 100% uz 10%. Apzināmies Pasūtītāja vēlmi nodrošināties pret neparedzētiem gadījumiem un iespējami neilgstpējīgiem uzņēmumiem, tāpēc ierosinām Nolikuma punktā 3.3.4. veikt izmaiņas, nosakot paaugstinātu pretendenta pieredzi - vismaz 10 dzelzceļa kravu kontroles rentgena iekārtas piegāde, uzstādīšana un garantijas uzturēšana - šādā veidā Pasūtītājs var nodrošināties pret potenciāliem riskiem, jo Pretendents ar šādu pieredzi noteikti būs ilgtspējīgs un nopietns sadarbības partneris.

2. Atbilde
Komisija paskaidro, ka tiks veikti grozījumi Konkursa nolikuma 4.pielikumā “Līguma projekts”

3. Jautājums 
“Esam secinājuši, ka pēc pirmreizējās vietas apskates mums joprojām ir vairāki jautājumi par iekārtas uzstādīšanas dimensijām, elektrības padevi, ģeneratoru uzstādīšanu, optikas kabeļu izvilkšanu. Esam pieaicinājuši kompetentos speciālistus no iekārtas ražotāju puses, kuri vēlās veikt atkārtotu vietas apskati. Lūdzam komisijai izvērtēt un rast iespēju organizēt atkārtotu vietas apskati tai ērtākajā datumā un laikā.”

3. Atbilde 
Komisija paskaidro, ka tiks noteikts objekta papildus apsekošanas datums. Nolikumā tiks iekļauts papildus apakšpunkts 2.1.6.1. “Pasūtītājs nodrošina papildus iespēju pirms piedāvājuma sagatavošanas iepazīties ar esošā skenera un jaunā skenera  piegādes un uzstādīšanas vietu Latvijas dzelzceļš, Savelinki, Zaļesjes pagasts, Ludzas novads. (skatīt skenera atrašanās vietu un operatoru darba telpu izvietojumu  2.pielikuma “Tehniskais piedāvājums” 2-1.pielikumā). Ieinteresētais piegādātājs līdz 2025.gada 8.maijam iesniedz pasūtītājam (nosūtot 2.1.7.apakšpunktā norādītajām kontaktpersonām uz e-pastu) personu sarakstu, kas piedalīsies rentgena iekārtas atrašanās, piegādes un uzstādīšanas vietas apskatē, pievienojot pilnvaras. MKP apmeklējums paredzēts 2025.gada 9. maijā . Ja līdz 2025.gada 8. maijam  nebūs pieteicies neviens ieinteresētais piegādātājs, apskate netiks organizēta.”
